Rendezett fürdőszobát szeretnél? Adunk pár tippet!
Fürdőszoba rendszerező ötletek, amiket ki kell próbálnod!
Varázsold te is a fürdőszobádat a nyugalom szigetévé stílusos kosárkák, tárolószekrények és zuhanykabin trükkök segítségével. Általános probléma, hogy a sok szépségápolási kellék, törölköző és egyéb fürdőszobai kiegészítő miatt egy idő után káosz alakul ki. Ha ezeket a módszereket alkalmazod, pontosan tudni fogod, mit hol találsz a reggeli rohanás közepette, ráadásul nem kell mindent feltúrnod és összeborogatnod, hogy hozzáférj ahhoz, amire épp szükséged van.
Wc feletti létrapolc
Válassz modern létrapolcot a szokásos falipolcok helyett, így sokkal jobban kihasználhatók az üres helyek. Ha teszel rá néhány kosarat, még szervezettebb hatást kelt.
Ne szorítkozz a hagyományos polcokra. A sarokpolcok a lehető legjobban kihasználják a rendelkezésre álló teret. Tehetsz rá gyertyákat, növényeket, de akár plusz wc papír gurigákat is.
Szekrények ötletes megoldással
Ez a tágas faliszekrény praktikus beépített törölköző tartóval is fel van szerelve, a kis kéztörlőknek tökéletes. A zárt részt jól telepakolhatod, nem fog lomos hatást kelteni, a kis polcra pedig dísztárgyakat is tehetsz.
Ha kis üvegekbe dobálod a vattapamacsokat mindig kéznél lesznek és még nagyon mutatós is. Érdemes olyat választani, aminek vastag a szája, hogy az alján lévőket is könnyen elérd.
Egy gombnyomással máris a tenyeredben lehet amire éppen szükséged van- sampon, balzsam vagy tusfürdő. Mivel így nem kell tele pakolnod a zuhanyfülkét mindenféle dobozzal, sokkal kevésbé lesz zsúfolt.
Törülközőtartó polc
A törölközők sokkal jobban mutatnak feltekerve, mintha lógnának.
Hajformázó sarok
Szerezz be egy olyan dobozt, kisszekrényt, ami ellenáll a hőnek így stílusosan tárolhatsz minden hajápoláshoz való kelléket a hajszárítótól kezdve a fésűkig. Ha találsz olyat, aminek extra rekeszei, fiókjai vannak, a csatokat, hajgumikat is bele teheted.
Szőtt kosarak
Nagyon jól mutatnak és törölközőknek vagy szennyes ruhák, vasalnivaló tárolására ideális.
Ha vannak nagyobb fiókjaida fürdőszobában, vegyél bele néhány elválasztót – manapság sok helyen beszerezhető – sokkal rendszerezettebbek lesznek a dolgaid és a reggeleket is felgyorsítja, ha nem kell keresgetned a szettedhez illő rúzst, mert minden szem előtt van. Sőt, amikor nyitod vagy zárod a fiókot, nem fognak összecsúszni a benne lévő dolgok.
Forgatható tál
Ahelyett, hogy a tisztálkodószereket, samponokat és krémeket egymás mellé felsorakoztatnád (ez csúnya rendetlenség érzetet kelt), szerezz be egy kerek üveg vagy műanyagtálat (ami könnyen forgatható). Ha erre teszed a cuccaid sokkal kisebb helyet foglalnak és elforgatva könnyedén hozzáférsz ahhoz, amire éppen szükséged van anélkül, hogy levernél minden mást körülötte.
Ha vannak nagyobb kosaraid, amik a szekrényre túl nagyok lennének, akkor tedd őket a falra! Szerelj fel kettőt lapjával felfogatva a wc fölé és máris lesz miben tartani a wc papír gurigákat, vagy a feltekert törölközőket. Jól is mutat, és praktikus, mert kéznél van.
Fémpolc a zuhanykabinba
Ha nincsenek beépített polcok a zuhanyzódban, hasznos lehet egy ilyen kis szerkezet, mert a fürdőszivacsot, szappant és minden szükséges kiegészítőt rá tudsz pakolni. Így nem kell végig sorakoztatni a keskeny alsó peremen, és a palackok aljai se fognak bepenészedni.
Ha van zuhanyfüggönyöd, szerelj fel egy zuhanyfüggőtartó és törölközőtartó rúd kombinációt. A vizes törölközőket így lesz hová kiteríteni és nem a földre fognak lecsepegni.
Befőttesüveg egység
Ha már kifogytál a polcokból, de még mindig nincs minden elpakolva, szerelj fel egy falapot, amihez befőttesüvegeket hozzá tudsz fogatni, így lesz helye a sminkecseteknek, vattapamacsoknak és fogkeféknek. Ráadásul nagyon jól néz ki!
Átalakítás Érdekességek Kreatív Lakberendezés Praktikák Tanács